১৯৮৯ সনে বিভিন্ন অনগ্রসর উপজাতি অধ্যুষিত রাঙ্গামাটি পার্বত্য জেলার সর্বাঙ্গীন উন্নয়নকল্পে রাঙ্গামাটি পার্বত্য জেলা স্থানীয় সরকার পরিষদ আইন, ১৯৮৯ (১৯৮৯ সনের ১৯নং আইন) অনুযায়ী রাঙ্গামাটি পার্বত্য জেলা স্থানীয় সরকার পরিষদ স্থাপিত হয়। এ উদ্দেশ্যে রাঙ্গামাটি পার্বত্য জেলা স্থানীয় সরকার পরিষদ বিল, ১৯৮৯, ২৬ ফেব্রুয়ারি, ১৯৮৯ তারিখে রাষ্ট্রপতির সম্মতি লাভ করে। আইনটি ৬ মার্চ, ১৯৮৯ তারিখে বাংলাদেশ গেজেটের অতিরিক্ত সংখ্যায় প্রকাশিত হয়। একই বছর ২৫শে জুন অনুষ্ঠিত সাধারণ নির্বাচনের মাধ্যমে চেয়ারম্যানসহ ৩১ সদস্যবিশিষ্ট পরিষদ গঠিত হয়।